**SAVJETI ZA RODITELJE**

**Povjerenje se gradi održavanjem obećanja.**

**Djeca ne smiju služiti za popunjavanje manjka u roditeljskoj osobnoj sreći i ambicijama.**

**Važno je prihvatiti dijete onakvo kakvo ono jest, a ne zahtijevati da se ono ponaša u skladu s roditeljskim fantazijama.**

**Djeci se ne smije nuditi svađa kad traže razgovor.**

**Djeci treba bezuvjetna ljubav i ne smiju dobivati uvjetovanu ljubav.**

**Djeca teže svom odrastanju pa ih se ne smije zbog posesivne roditeljske ljubavi prisiljavati da ostaju pokorna djeca prema potrebama roditelja.**

**Dijete će biti zbunjeno ukoliko se roditelji ne slažu oko pravila. Budite svjesni da vi uvijek imate ulogu modela vašem djetetu.**

**Djeca uče oponašanjem onoga što vide. Riječi neće imati značenja ako dijete ne vidi djela.**

**Ohrabrujte dijete kad vam povjerava stvari koje su njemu važne.**

**Razmislimo o svom vlastitom djetinjstvu kako bismo djetetu pružili ono što sami nismo imali, a željeli smo.**

**Dopustimo male pogreške svog djeteta. Pomirimo se s činjenicom da ne možemo imati potpunu kontrolu.**

**Razvijajmo rutine. One stvaraju okolinu koju dijete doživljava postojanom i sigurnom.**

**Kada razgovaramo s djetetom, važno je da taj razgovor bude oči u oči. Jako je važno da dijete stječe samopoštovanje.**

**Ojačajmo dijete tako da mu pokažemo njegovu važnost u funkcioniranju obitelji.**

**Dijete treba naučiti priznati pogrešku, a ne optuživati druge.**

**Dijete treba naučiti održavati obećanja. A najbolja pouka je primjer roditelja.**

**Naučimo se govoriti: *Volim te. Ti si moj ponos. Znam da možeš. Ta se pogreška može ispraviti. Šta misliš o...?***

**Roditelji koji zanemaruju odgoj svog djeteta propuštaju neponovljivu priliku da opet budu mladi.**